
1. בבקשתך שבסימוכין ביקשת לקבל, בהתאם לחוק חופש המידע, התשנ"ח-1998 (להלן- החוק(, את "סה"כ משיכות בשנים האחרונות", פירוט מאפייני המושך לפי פרמטרים המפורטים בבקשתך, וכן ניתוח השוואתי אודות מדיניות המשיכות במדינות ה-OECD. 
2. במענה לבקשתך הרינו להשיבך כדלקמן:
3. לסעיפים א' - ב' לבקשתך, מצורפים קבצי אקסל, הכוללים נתונים אודות משיכות בפנסיה ובגמל, בחלוקה לפי מין וגיל, וכן בחלוקה לפי הרכיבים השונים, וזאת ביחס למשיכות בשנים 2015-2016. נציין כי לא קיים ברשות שוק ההון, ביטוח וחיסכון מידע אודות שנים נוספות.   
4. לסעיף ב', נבקש להבהיר כי אין אצלנו פילוח של נתוני המשיכות לפי כל הפרמטרים המבוקשים על ידך, אלא לפי מין וגיל, ולפיכך לא נוכל להיעתר לבקשתך ולהעביר פילוח לפי כלל הפרמטים, (למעט מין וגיל), וזאת בהתאם להוראות סעיף 8(3) לחוק.  
5. במענה לסעיף ג' לבקשתך, בקשתה נדחית לפי סעיף 8(4) לחוק, שכן המידע פורסם ועומד לרשות הציבור או לעיונו. ראה קישור למאמר המתייחס לניתוח המדיניות במדינות ה-oecd, אשר מפורסם באינטרנט: http://www.oecd.org/finance/private-pensions/41407986.pdf
מצ"ב קישור לנייר נוסף המפורסם באינטרנט, אשר סוקר באופן ספציפי את המדיניות בחמש מדינות OECD:
https://openknowledge.worldbank.org/bitstream/handle/10986/3775/WPS5288.pdf?sequence=1&isAllowed=y
6. בהתאם לסעיף 7(ו) לחוק, הריני להודיעך על זכותך לעתור נגד החלטה זו לבית המשפט לעניינים מנהליים בירושלים.

